Dienvidu reģions (Islande)

Dienvidu reģions (islandiešu: Suðurland) ir viens no Islandes astoņiem reģioniem valsts dienvidu daļā. Robežojas ar Dienvidu pussalu un ar Galvaspilsētas reģionu rietumos, ar Rietumu reģionu ziemeļrietumos, ar Ziemeļrietumu reģionu ziemeļos, ar Ziemeļaustrumu reģionu ziemeļaustrumos un ar Austrumu reģionu austrumos. Lielākā pilsēta un administratīvais centrs ir Selfosa. Dienvidu reģiona kopējā platība ir 24 256 km², pēc 2007. gada datiem reģionā dzīvo 23 311 iedzīvotāji. Reģionu apskalo Atlantijas okeāns. Tas ir lielākais reģions Islandē pēc platības un trešais pēc iedzīvotāju skaita.